ସେଭୋଫ୍ଲୁରାନ

ସେଭୋଫ୍ଲୁରାନ, ବ୍ରାଣ୍ଡ ନାମରେ ବିକ୍ରୟ ନାମ ସେଭୋରେନ, ହେଉଛି ଆଘ୍ରାଣକାରୀ ନିଶ୍ଚେତକ ଯାହା ଜେନେରାଲ ନିଶ୍ଚେତକ ଦେବା ଆରମ୍ଭରେ ଏବଂ ତାହାର ପରିଚାଳନା ପାଇଁ ବ୍ୟବହୃତ ହୁଏ । ଏହାର ପ୍ରଭାବର ଆରମ୍ଭ ଶୀଘ୍ର ହୁଏ ଏବଂ ଦ୍ରୁତ ପୁନରୁଦ୍ଧାର ମଧ ହୁଏ । ନିଶ୍ଚେତକ ଆରମ୍ଭ କରିବା ପାଇଁ ପ୍ରୋପୋଫଲ୍ ବଦଳରେ ଏହାକୁ ବ୍ୟବହାର କରାଯାଇପାରେ । 

ଏହାର ସୁରକ୍ଷା ଭଲ ଅଟେ । ପାର୍ଶ୍ୱ ପ୍ରତିକ୍ରିୟାରେ କାଶ, ବାନ୍ତି, ଲାଳ ବୃଦ୍ଧି, ଏବଂ କ୍ୟୁଟି ବିସ୍ତାର ହୋଇପାରେ । ଏହା ଫୁସଫୁସକୁ ଉତ୍ତେଜିତ କରେ ନାହିଁ ତେଣୁ ପ୍ରତିକ୍ରିୟାଶୀଳ ବାୟୁପଥ ରୋଗରେ ନିରାପଦରେ ବ୍ୟବହାର କରାଯାଇପାରେ ।  ଯକୃତ  ସମସ୍ୟା ଭଳି ବିରଳ ଘଟଣା କ୍ୱଚିତ ଘଟିଛି । ମାଲିଗନାଣ୍ଟ ହାଇପରଥର୍ମିଆ ବିପଦ ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ସ୍ତନ୍ୟପାନ କରାଇବା ସମୟରେ ଏହା ନିରାପଦରେ ବ୍ୟବହୃତ ହୋଇପାରେ ।

ସେଭୋଫ୍ଲୁରାନ ପ୍ରଥମେ ଷାଠିଏ ଦଶକରେ ରସ ଟେରେଲଙ୍କଦ୍ୱାରା ନିର୍ମିତ ହୋଇଥିଲା ଏବଂ ୧୯୯୦ ମସିହାରୁ ଜାପାନରେ ବ୍ୟବହାର ହେଉଛି । ୧୯୯୫ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ୨୦୦୫ ମସିହା ସୁଦ୍ଧା ଏହା ଆମେରିକାର ଆଇସୋଫ୍ଲୁରାନ କିମ୍ବା ଡେସଫ୍ଲୁରାନ ଅପେକ୍ଷା ମହଙ୍ଗା ଥିଲା । ଯୁକ୍ତରାଜ୍ୟରେ ୨୦୨୩ ସୁଦ୍ଧା ଏକ ୨୫୦ ମିଲି ପାତ୍ରର ମୂଲ୍ୟ ୧୨୩ ପାଉଣ୍ଡ ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki